Sámuel

A Sámuel férfinév a héber Semuélnévből származik. Jelentése: Isten meghallgatott. Női párja a Samuella.


Rokon nevek
 Samu: a Sámuel önállósult magyar beceneve.

Gyakorisága
A személyi- és lakcímnyilvántartó 2017. Február 17. napján kelt adatai alapján az 1955 előtt születettek (és az adatközlés napján még élők) körében a 98. legnépszerűbb név. Ezt követően nem lelhető föl a száz legnépszerűbb név között egészen 2006-ig, ahol a 95. helyet foglalta el, majd az ezt követő években fel-feltűnik a százas listán: 2010 - 98., 2011 - 100., 2015 - 94. helyezett. Miközben a Sámuel az 1990-es években igen ritka névnek számít, a Samu változata szórványos név.

Névnapok
Sámuel, Samu
 február 16.
 augusztus 20.
 augusztus 21.
 október 10.

Híres Sámuelek, Samuk
 Sámuel próféta
 Aba Sámuel magyar király
 Ajtay Sámuel ügyvéd
 Andrád Sámuel orvos, író
 Antoni Sámuel szuperintendens
 Ambrózy Sámuel prédikátor
 Aranyas-Medgyesi Sámuel jegyző
 Armbruster Sámuel jogász
 Aszalay Sámuel lelkész
 Aszódi Sámuel újságíró
 Augustini (ab Hortis) Sámuel lelkész
 Bachner Sámuel lelkész
 Bagaméri Sámuel könyvárus
 Bagolcs Sámuel diák
 Balia Sámuel királyi tanácsos
 Baligha Sámuel orvos
 Balogh Sámuel lelkész, író
 Bándi P. Sámuel lelkész
 Bányai Sámuel író
 Bántó Sámuel színműíró
 Barabás Samu író
 Bartók Sámuel lelkész
 Bausznern Sámuel író
 Samuel Beatty matematikus
 Samuel Beckett ír költő, drámaíró
 Samuel Siegfried Beddeus orvos
 Beke Sámuel lelkész
 Beleznay Sámuel táblabíró
 Bene János Sámuel gimnáziumi tanár
 Benkő Samu erdélyi magyar művelődéstörténész, a Bolyai-kutatás kiemelkedő alakja
 Benkő Sámuel bölcselet- és orvostudós, főorvos
 Benyovszky Sámuel ügyvéd
 Bertók Sámuel lelkész
 Bethlen Sámuel író
 Biermann Károly Sámuel lelkész
 Blaschnek Sámuel Benjámin földmérő
 Boczkó Sámuel ügyvéd
 Bodola Sámuel püspök
 Bohus Sámuel jogtudós
 Bölöni Sámuel hivatalnok
 Bónis Sámuel országgyűlési képviselő
 Boros Sámuel orvos
 Bors Sámuel ügyvéd, író
 Brassai Sámuel nyelvész, filozófus, természettudós, az „utolsó erdélyi polihisztor”
 Bredeczky Sámuel püspök
 Breuer Sámuel orvos
 Samuel Eto’o kameruni válogatott labdarúgó
 Samuel von Brukenthal, Erdély kormányzója
 Capricorni Sámuel író
 Chalupka Sámuel (Samo Chalupka) lelkész
 Coryli Sámuel bölcselettudor, evangélikus lelkész és koszorúzott császári költő
 Creutzer Sámuel lelkész
 Csáki Sámuel Márton lelkész
 Csanádi Sámuel ügyvédjelölt és Budapest fővárosi adófelügyelőségi gyakornok
 Deáki Filep Sámuel drámaíró, operaénekes, műfordító
 Decsy Sámuel író, bölcselet- és orvosdoktor
 Diószegi Sámuel református lelkész, botanikus
 Hegedüs Sámuel lelkész
 Hetyey Sámuel püspök
 Goldberger Sámuel textilgyáros
 Gyarmathi Sámuel orvos, nyelvész
 Jósika Sámuel kancellár
 Jósika Sámuel politikus
 Kohn Sámuel főrabbi
 Lányi Sámuel vízépítő mérnök, festőművész
 Micu Klein, Samuil, román történész, nyelvész
 Mikoviny Sámuel térképész, földmérő
 Pataki Sámuel orvos
 Teleki Sámuel utazó
 Tessedik Sámuel lelkész
 Tordai Sámuel lelkész, műfordító
 Zay Sámuel orvosdoktor és természettudós
 Balázs Samu színész
 Benkő Samu történész
 Börtsök Samu festőművész
 Pecz Samu építész
 Samu, az ősemberlelet

Jegyzetek

Magyar keresztnevek (S)
Férfikeresztnevek (S)
Héber eredetű magyar férfikeresztnevek